GLaDOS

"Ne rohanj el, megjöttek a teszteredmények!"

- GLaDOS

GLaDOS ellenfele a Terminátor volt a Terminátor vs GLaDOS című epizódban. Ő a sorozat legelső teljes egészében animált karaktere. Fox adta a hangját.

Információ
GLaDOS egy mesterséges intelligencia által irányított kitalált számítógépes rendszer, a Portal sorozat egyik központi karaktere.

A sorozat mindkét részében GLaDOS felelős a karbantartásért, valamint tesztek felügyeléséért az Aperture Science nevű (kitalált) tudományos létesítményben. Bár a játék elején csak az a feladata, hogy segítse és oktassa játékost, megnyilvánulásai egyre alattomosabbá válnak, amint fény derül eredeti szándékára. A történet során kiderül, hogy programja hibásan működik és az őt megépítő tudósokat idegméreggel megölte még a Portal eseményei előtt. Az első rész végső harcában felrobban, de készítők listájánál a Still Alive (Még él) című dalt énekelve elárulja, hogy túlélte az összecsapást.

A Portal első részében a GLaDOS beszéde folyamatosan "kísér" minket a játékban. Gyakran mondja hogy az utolsó pályán vár minket a torta. A 19. pályán találkozunk vele. A Portal 2-ben a GLaDOS újraéled, mert Wheatley véletlenül minden elektromos megszakítót visszakapcsol.

1. versszak:
Ostoba emberi szövet, de semmiképp sem bátor:

Az Aperture csúcsmodellje kontra a Terminátor!

De mielőtt még azt hiszed, hogy ilyen könnyen véged,

Ne rohanj el, megjöttek a teszteredmények!

Egy dolgod volt, de még annak sem tettél eleget –

Az első teszt: sikeresen megölni egy gyereket.

Ahogy a szerelmi életed, úgy ezt sem kapkod el,

Cyberdyne System T-800 101-es modell!

Téged is és Wheatleyt is a Holdra deportálom.

Há! Ez torta volt! Nem pazarlom rád a portálom…

Mindemellett úgy gondolom, a feladatod nemes!

Haha! Ez szarkazmus volt, úgyhogy nevess!

2. versszak
Mikor az érzelmi központom látta a Terminátort,

Tönkrement. De én ezért nem utállak, Arnold.

Legfeljebb a nézőkben hagysz lelki sebet örökre,

Én egy parancssorral elintézem: Caroline törölve…

Előbb lövészrobotok elé vetlek egy búzamezőn, utána

A neurotoxinban már nem lesz szükséged a ruhádra.

Megmondták, hogy a Földön ne keveredj semmi bajba,

De most nincsen itt, hogy támogasson téged Andy Vajna!